شەفەق نیوز/ سەرچەوەیگ ئەمنی لە دیالە، ئمڕوو شەممە، خەوەردا لە کوشیان یەک مەدەنی و زەخمداری کەسیگتر وە رویداویگ هاتوچو لە دەورگرد قەزای خاڵس.
سەرچەوەگە ئەرا ئاژانس شەفەق نیوز وت: کەسیگ مەدەنی کوشیا، و کەسیگتر زەخمدار بوی، دویای لەیەکدان ماشینیگ وەگەرد ماشین بارهەڵگر لە قەزای خاڵس.
وتیش: تەرم قوربانیەگە ئەرا پزشک دادوەری بریا، و زەخمدارەگە ئەرا خەسخانە کلکریایە،  و دەسەڵاتەیل هاتوچو لێکوڵینەوە واز کردن.
